Video: Blinde hondjie kry sy eie gidshondZen en Hoshi . Foto: instagram.com/the.fluffy.duo Dis altyd hartseer om te sien as diere ly, maar hierdie verhaal het ŉ gelukkige einde. Hoshi, ŉ Amerikaanse Eskimo-hond, het sy sig verloor op die ouderdom van 11 toe sy oë verwyder moes word weens gloukoom, ŉ toestand wat die oog se optiese senuwee beskadig. Sy eienaars het Zen, ŉ pommerhond, maande voor Hoshi se operasie aangeneem. Die twee het beste vriende geword en toe Hoshi sy sig verloor, het Zen ook as gidshond opgetree. Dié twee is nou baie na aan mekaar en Zen los Hoshi nie vir ŉ oomblik alleen nie. Zen en Hoshi gaan gereeld saam op avonture en daar is nie ŉ plek waar hierdie twee nog nie was nie, van stappies deur die woud tot wandelpaaie in die sneeu en selfs water hou hulle nie terug nie. Die twee insprireer mense en het duisende aanhangers op sosiale media, met 28 000 volgelinge op Instagram en ongeveer 2 600 op Facebook. Hulle noem hulself “The fluffy duo”. Doen jouself ŉ guns en gaan lees die inspirerende verhale van Hoshi en Zen en deel in hul avonture. En mens dink die hond is die mens se beste vriend. In dié geval is die mens nie eens ter sprake nie… Oorspronklik gepubliseer op Boredpanda deur: Rokas L